Svend Foyn – Din eneste venn (hørespill)

Din eneste venn er et norsk kriminalhørespill i fire deler som gikk på NRK Radio i 2010. Stykket handler om Tønsberg-advokaten og amatørdetektiven Svend Foyn som blir engasjert i et mulig justismord. Vedkommende det gjelder har nettopp sonet en straff på 20 år for drap og voldtekt som han mener han ikke har begått. Sammen med den døve journalisten Mirjam forsøker han å finne sannheten, men møte store problemer underveis. Rollen som Foyn spilles av Øystein Røger. Regi er ved Harry Guttormsen, mens manus er ved Jan Faller. Stykket er basert på Jan Mehlums kriminalroman med samme navn (2005) og handler om advokaten Svend Foyn. Forfatteren var inspirert av Fritz Moen-saken da han skrev denne romanen.

Episoder
 «Utover enhver rimelig tvil» – 40:24 minutter
 «Den som forvolder en annens død» – 49:33 minutter
 «Ingen kan dømmes uten efter lov» – 47:07 minutter
 «Den som berøver en annen friheten» – 54:16 minutter

Medvirkende
 Svend Foyn – Øystein Røger
 Mirjam Lange – Ingrid Bolsø Berdal
 Mira – Helene Marie Lone
 Mørk – Jørgen Langhelle
 Programleder TV – Nils Ole Oftebro
 Reporter – Sarah MacDonald Berge
 Mari – Elise Dingstad
 Kolberg – Per Frisch
 Ellers medvirket – Øystein Kjennerud, Kristin Moksnes, Erki Halvorsen og Evy Finholt.

Referanser

Norske kriminalhørespill
Hørespill på NRK Radio
Norske hørespill fra 2010-årene